# name
Eurítmies del traç: cos i pulsió en la dicció gràfica

# metadata.dc.description.abstract[].value
[cat] Aquesta investigació té com a nucli central la comprensió del procés creatiu a través de l'aprofundiment en el sentit del treball gràfic i les pulsions que inspiren l'artista (emocionalment, mentalment i espiritualment), i que són regides a través de l'expressió física del traç. Per comprendre aquest procés creatiu, ens centrarem en l'estudi de les eurítmies de l'artista quan traça. Si ens endinsem en el terme eurítmia, veurem que és una paraula d'origen grec que significa bon ritme. S'entendrà com eurítmia aquell ritme harmoniós que embolcalla, sustenta i amalgama l'acte creatiu. Aquesta eurítmia neix del moviment provocat per l'energia vibratòria del pronunciar-se. Cada paraula té un so i cada so provoca un moviment. A través de l'eurítmia el que s'intenta és aprendre a sentir la vibració de l'interior, entrar en les seves profunditats per poder extreure la seva essència i expressar-la visualment a través del gest, i en aquest cas concret, esdevenir un traç. A través de la comprensió del procés creatiu de traçar, veurem com la pràctica artística pot esdevenir un camí de coneixement integral que ens apropa tant a la comprensió de l'ésser humà com del seu entorn.

# metadata.dc.source[].value
Tesis Doctorals - Departament - Escultura

# metadata.dc.title[].value
Eurítmies del traç: cos i pulsió en la dicció gràfica